LES KETJLES SEYNT KOBERD. 



Sci comencent les reules qe le bon Eueske de Nichole 

 seynt Robert Groseteste fist a la Contesse de Nichole de 

 garder e gouerner terres e ostel qy vodra ceux reules bien 

 e bel tenir du soen demeyne porra viure e sey memes e les 

 soens susteyner. 



La peemerb reule enseigne coment seygnur ou dame 

 purra sauer en chescun maner de totes ses teres 

 par lour parceles totes ses rentes custumes usages 

 seruages fraunchises feez e tenemenz. 



En dreit de vos foreyns teres a comencement fetes pur- 

 chacer le bref le rey de enquere par serement de xij tranche 

 homes en chescun maner totes les teres par lour parceles 

 totes les rentes custumes vsages seruages fraunchises vos 

 feez e vos tenemenz e coe seyt ententiuement enquis e 

 loyaument par les plus leaus e les plus sachaunz des francks 

 e vilayns e destinctement enroule issi ke voster seneschal 

 souereyn eyt vne roule e vos vn autre enter e chescun 

 baillif eyt coe qe pertient a sa baillie e si pleyntifs vignent 

 a vous pur tort qe lem lour face ou demaunde vous meymes 

 a gardez vos roules endreyt de eel maner dount le pleyntif 

 est e solom coe responez e festes tener dreyture. 



La secunde rule enseigne coment vos purrez sauoir 

 par enqueste commune quant est en chescun maner 

 moeble e nient moeble. 



Apres festes fere sanz delay dreyt enqueste e enrouller 

 en vn autre roule distinctement trestouz vos maners en 



